*Non confundir con Penélope*.

| *Penelope* |
| --- |
| *Penelope jacquacu* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Subclase: | Neornithes |
| Infraclase: | Neognathae |
| Superorde: | Galloanserae |
| Orde: | Galliformes |
| Familia: | Cracidae |
| Subfamilia: | Peloponinae |
| Xénero: | ***Penelope***Merrem, 1786 |

 |
| Xéneros |
| *Véxase o texto* |

*Penelope ochrogaster*.
*Penelope purpurascens*.
*Penelope superciliaris*.
***Penelope*** é un xénero de aves galiformes da familia dos crácidos, que é o tipo da subfamilia dos penelopinos.

Características, hábitat e distribución
---------------------------------------

A subfamilia abrangue 15 especies de aves arbóreas de tamaño grande (de 65 a 95 cm) e aparencia semellante ás dos pavos, que se distribúen polos bosques desde o sur de México até a América do Sur tropical. A súa plumaxe e predominantemente de cor parda escura, e a súa cabeza é relativamente pequena en relación co tamaño dos seus corpos.

A maioría dos membros deste xénero teñen unha chamada típica estridente. Un certo número deles son especies ameazadas e, polo menos unha, está en perigo crítico de extinción, xeralmente debido á deforestación e caza. No caso de varias especies as poboacións estimadas son tan baixas como unhas 1 000 aves maduras distribuídas nunha área considerábel. Debido á escaseza de moitos dos membros do xénero, e tamén debido ao que os seus hábitats adoitan atoparse en bosques de altitudes moi altas, son pouco coñecidos os seus hábitos e a súa reprodución; de feito, algunhas especies atópanse en altitudes de até os 3 350 metros. Os niños constúenos tipicamente nas ramas das árbores.

Taxonomía
---------

### Descrición

O xénero foi descrito en 1786 polo naturalista alemán Blasius Merrem, na súa obra *Avium rariorum et minus cognitarum icones et descriptiones*.

### Etimoloxía

O nome do xénero, *Penelope*, deriva do grego antigo Πηνελόπη *Pēnelópē*, Penélope, personaxe da *Odisea*; os filólogos clásicos tenden a considerar que este nome vén probabelmente de πηνέλοψ *pēnélops*, nome de certa especie de pato ou de ganso salvaxes.

### Especies

Na actualidade recoñécense no xénero as seguintes 15 especies:

* *Penelope albipennis* Taczanowski, 1878
* *Penelope argyrotis* (Bonaparte, 1856)
* *Penelope barbata* Chapman, 1921
* *Penelope dabbenei* Hellmayr & Conover, 1942
* *Penelope jacquacu* Spix, 1825
* *Penelope jacucaca* Spix, 1825
* *Penelope marail* (Statius Muller, 1776)
* *Penelope montagnii* (Bonaparte, 1856)
* *Penelope obscura* Temminck, 1815
* *Penelope ochrogaster* Pelzeln, 1870
* *Penelope ortoni* Salvin, 1874
* *Penelope perspicax* Bangs, 1911
* *Penelope pileata* Wagler, 1830
* *Penelope purpurascens* Wagler, 1830
* *Penelope superciliaris* Temminck, 1815

Evolución
---------

O xénero *Penelope* parece que se orixinou como conmsecuencia da expansión cara ao sur dos crácidos a través dos Andes até toda a América do Sur tropical. Os seus parentes máis achegados son probabelmente as especies do xénero *Aburria*. Os antepasados destes xéneros aparentemente diverxeron nalgún momento durante o mioceno superior, hai 20-15 millóns de anos, pero isto non está corroborado pola evidencia fósil.

Notas
-----

1. 1 2  *Penelope* Merrem, 1786 no ITIS.
2. ↑  Wikispecies.
3. ↑  Penelope (bird genus) Arquivado 13 de setembro de 2019 en Wayback Machine. en *Memidex dictionary*.
4. ↑  Carnoy, Albert (1957): *Dictionnaire étymologique de la mythologie gréco-romaine*. Paris: Librairie orientaliste Paul Geuthner.
5. ↑  *Penelope* en "Megapodes, guans, guineafowl, New World quail". *IOC World Bird List*. Versión 9.1 (2019). Consultada o 31 de xaneiro de 2019.
6. ↑  Pererira *et al.* 2002.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Penelope Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Penelope*** |

### Bibliografía

* del Hoyo, J.; Elliot, A. & Sargatal, J. (1994): "New World Vultures to Guineafowl". En *Handbook of the Birds of the World. 2*. Barcelona: Lynx Edicions. ISBN 84-8733-415-6.
* Pereira, Sérgio Luiz; Baker, Allan J. & Wajntal, Anita (2002): "Combined nuclear and mitochondrial DNA sequences resolve generic relationships within the Cracidae (Galliformes, Aves)". *Systematic Biology* **51** (6): 946-958.

### Outros artigos

* Aves
* Galiformes
* Crácidos
* Penelopinos

### Ligazóns externas

* *Penelope* na ADW.

|  |  |
| --- | --- |
| Control de autoridades | 
* Wd: Q1071983
* LCCN: sh85099386
* MAG: 2909067676

 |

|  |  |
| --- | --- |
| Identificadores taxonómicos | 
* EOL: 45508949
* EPPO: 1PENEG
* Fossilworks: 369091
* GBIF: 2482191
* iNaturalist: 2059
* IRMNG: 1058290
* ITIS: 175727
* NCBI: 8985

 |